
Ministru kabineta rīkojums Nr. 193
Rīgā 2026. gada 9. aprīlī (prot. Nr. 18 8. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, lai segtu izdevumus par biroju ēkas Talejas ielā 1, Rīgā, telpu nomu un citiem maksājumiem, atbalstīt apropriācijas pārdali 2026. gadā:
· 1.1. no Finanšu ministrijas pamatbudžeta programmas 33.00.00 "Valsts ieņēmumu un muitas politikas nodrošināšana" ilgtermiņa saistību pasākuma "VID ēkas Rīgā, Talejas ielā 1, telpu nomas maksas izdevumu segšanai" 1 332 732 euro apmērā, tai skaitā:
· 1.1.1. 1 210 308 euro apmērā uz Iekšlietu ministrijas budžeta programmu 45.00.00 "Nodokļu un muitas policijas darbības nodrošināšana";
· 1.1.2. 107 316 euro apmērā uz Ārlietu ministrijas budžeta programmu 97.00.00 "Nozaru vadība un politikas plānošana";
· 1.1.3. 15 108 euro apmērā uz Ekonomikas ministrijas budžeta programmu 97.00.00 "Nozaru vadība un politikas plānošana";
· 1.2. no Finanšu ministrijas pamatbudžeta apakšprogrammas 39.02.00 "Izložu un azartspēļu organizēšanas un norises uzraudzība" ilgtermiņa saistību pasākuma "Telpu Rīgā, Talejas ielā 1, nomas maksas izdevumu segšanai" 3 348 euro apmērā, tai skaitā:
· 1.2.1. 1 536 euro apmērā uz Prokuratūras budžeta programmu 01.00.00 "Prokuratūras iestāžu uzturēšana";
· 1.2.2. 1 812 euro apmērā uz Ekonomikas ministrijas budžeta programmu 97.00.00 "Nozaru vadība un politikas plānošana";
· 1.3. no Veselības ministrijas pamatbudžeta apakšprogrammas 46.01.00 "Uzraudzība un kontrole" pasākuma "Telpu Rīgā, Talejas ielā 1, nomas maksas izdevumu segšanai" 87 564 euro apmērā, tai skaitā:
· 1.3.1. 9720 euro apmērā uz Iekšlietu ministrijas budžeta apakšprogrammu 40.02.00 "Nekustamais īpašums un centralizētais iepirkums";
· 1.3.2. 61 844 euro apmērā uz Ekonomikas ministrijas budžeta programmu 97.00.00 "Nozaru vadība un politikas plānošana";
· 1.3.3. 16 000 euro apmērā uz Ārlietu ministrijas budžeta programmu 97.00.00 "Nozaru vadība un politikas plānošana", lai segtu izdevumus saistībā ar pārcelšanos uz Talejas ielu 1, Rīgā.
· 2. Finanšu ministrijai, Ārlietu ministrijai, Ekonomikas ministrijai, Veselības ministrijai, Iekšlietu ministrijai un Latvijas Republikas Prokuratūrai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

